Қазақстанда мектеп формасын 20-ға жуық кәсіпорын тігеді
DATE: 19:18, 10 Тамыз 2020 | GMT +5
TITLE: Қазақстанда мектеп формасын 20-ға жуық кәсіпорын тігеді
URL: https://kaz.inform.kz/news/kazakstanda-mektep-formasyn-20-ga-zhuyk-kasiporyn-tigedi_a3681850/
META: DATE: 19:18, 10 Тамыз 2020 | GMT +5
TOTAL WORDS: 278
AUTHOR(S):
TEXT: Жаңа оқу жылына оқушылар мен олардың атааналары ғана емес, жеңіл өнеркәсіп кәсіпорындары да белсенді дайындалуда. Дұрыс таңдалған мектеп формасы баланың денсаулығы мен жақсы көңіл-күйіне әсер етеді. Министрліктен мәлім еткендей, ең алдымен, мектеп формасы гигиеналық талаптарға сай болуы керек. Яғни, баланың денсаулығына зиян келтірмеуі тиіс. Өз кезегінде атааналар бұл киімде бала 5-6 немесе одан да көп сағат өткізетінін есте ұстаған жөн. Сол себепті ең алдымен, форма жасалған материалдың сапасына назар аудару керек. Бүгінде Қазақстанда 20-ға жуық кәсіпорын мектеп формасын тігумен белсенді айналысады. Ұлдар мен қыздарға арналған мектеп киімдерін Алматы қаласының «Angelcher» ЖШС, «Сымбат» Сән Академиясы« ЖШС, «Семирамида« тігін фирмасы» ЖШС, «Қазлегпром-Алматы» ЖШС, «ALTEX» ЖШС, «КазСПО-N» ЖШС және «KazтеХ» ЖШС кәсіпорындары тігеді. Сондай-ақ, осы бағытта Солтүстік Қазақстан облысында «Lider PROF FASHION» ЖШС және Sens Fashion, Жамбыл облысында «Аленсия» ЖШС, Павлодар облысында «КазПрофБезопасность» ЖШС және Нұр-Сұлтан қаласында «Данмард» ЖШС жұмыс жасайды. Сонымен қатар, Түркістан облысында «GOLDENNOMAD» ЖШС Сайрам ауданының мектептерімен ынтымақтастық туралы меморандумға қол қойды. Сарыағаш және Төлеби аудандарының оқу орындарымен келісімге қол жеткізілді. Мектеп формасының үлгісі, түсі классикалық стильде, бір түсті гаммада болады және үштен артық түс қосылмауы тиіс. Сондай-ақ түстер аса ашық болмауы қажет. Бұл ретте мектеп формасы білім алушылардың жас ерекшеліктерін ескере отырып енгізіледі. Ол - күнделікті, салтанатты және спорттық болып бөлінеді. Ұлдарға арналған мектеп формасы: пиджак, кеудеше, шалбар, салтанатты көйлек, күнделікті көйлек. Ұлдарға арналған шалбар еркін пішілген және ұзындығы тобықты жабатындай болуы тиіс. Қыздарға арналған мектеп формасы: пиджак, кеудеше, белдемше, шалбар, классикалық жейде. Қыздарға арналған шалбар еркін пішілген және ұзындығы ұзындығы тобықты жабатындай болуы тиіс. Мектеп формасына қойылатын талаптар климаттық жағдайларды, сабақтарды өткізу орнын және температуралық режимді ескере отырып енгізіледі. Киімдер төзімділігі жоғары, бактерияға қарсы, микробқа қарсы және антистатикалық қасиеттері бар жартылай жүн және мақта маталарынан тігіледі
